Consonantium mutatio Theodisca
Consonantium mutatio Theodisca sive Consonantium mutatio secunda (Theodisce: Hochdeutsche sive Althochdeutsche sive Zweite Lautverschiebung) est Consonantium mutatio regularis, qua Dialecti Theodiscae altae exstiterunt quaque a linguis Saxonicis in communi continuo dialectorum distinguuntur. Hac mutatione e dialectis Germanicis austro-occidentalibus Lingua Theodisca alta antiqua progressa est. Limes huius consonantium mutationis hodie in radicibus Germaniae mediae montium ab occidente in orientem patens Linea Benrathensis nominatur.